Diari Oficial de la Generalitat Valenciana


Sumari del DOGV 8690, del 03-12-2019 (2019/10354)

Informació pública de la proposta del Programa d'actuació integrada de desenvolupament de la unitat d'execució denominada Avinguda la Marina, número 12.
--------------------------------------------------------------------------------------------------------------------------------------------------------

### Dades del document

Número de DOGV
:   8690

Data del DOGV
:   03-12-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/10328


Data del document
:   17-10-2019

Organisme emissor
:   Ajuntament de Borriana

Tipus de document
:   Anunci

Descriptors 

:   * Borriana
    * pla d'urbanisme
    * administració local

Informació pública de la proposta del Programa d'actuació integrada de desenvolupament de la unitat d'execució denominada Avinguda la Marina, número 12. [2019/10311]  
L'Alcaldia Presidència, el 13 d'octubre de 2019, ha adoptat la Resolució 2019-3578 amb la següent part dispositiva:  
  
«Primer. Sotmetre a informació pública, durant un període de quaranta-cinc dies, la proposta de Programa d'actuació integrada de desenvolupament de la unitat d'execució denominada Avinguda de la Marina, núm. 12, de Borriana, presentada per la mercantil Eliseo Pla Ramírez, en dates 24 de juliol, 3 i 30 de setembre de 2019 (RE 2412, RE 2755 i RE 3045), comprensiva d'una alternativa tècnica amb el plànol d'ordenació detallada de l'àmbit d'actuació i el projecte d'urbanització, que incorpora els corresponents estudis de gestió de residus, geotècnic i de seguretat i salut; i d'una proposició juridicoeconòmica, amb la proposta de conveni urbanístic, la proposició economicofinancera i les càrregues d'urbanització.  
La informació pública s'ha de fer efectiva mitjançant un anunci en premsa escrita de gran difusió a la Comunitat Valenciana i en el Diari Oficial de la Generalitat Valenciana (DOGV); adverteix de la possibilitat de formular-hi al·legacions i observacions, i d'aportar tot tipus de documentació o mitjans de prova que estimen adequats com a suport, durant el termini de quaranta-cinc dies hàbils, comptadors des de l'endemà de la publicació de l'anunci en el DOGV, tot això de conformitat amb el que es disposa en els articles 118, 57 i 53.2 de la Llei 5/2014, de 25 de juliol, d'ordenació del territori, urbanisme i paisatge.  
Durant tot el procediment la documentació que s'exposa pot ser objecte de pública consulta en horari de 09.00 a 14.00 hores en el Negociat d'Urbanisme d'aquest ajuntament, situat a la tercera planta de la casa consistorial, a la plaça Major, 1, de Borriana. Així mateix, s'assenyala que la documentació pot consultar-se en la següent adreça electrònica http://www.burriana.es/index.php/va/info-ayto/81-programas-para-el-desarrollo-de-actuaciones-integradas.  
S'adverteix que no cal presentar alternatives tècniques en competència per tractar-se d'una programació en règim de gestió pels propietaris, en la qual la designació de l'urbanitzador serà acordada per l'Ajuntament en aprovar el programa d'actuació integrada en règim d'excepció licitatòria, d'acord amb l'article 114.3 de la LOTUP.  
Segon. Notificar la present resolució als titulars cadastrals i registrals dels terrenys inclosos en l'actuació, i se significa que estan obligats a exhibir els títols que posseïsquen i declarar les situacions jurídiques que coneguen i afecten les seues finques, béns o drets de l'àmbit de la unitat d'execució Avinguda de la Marina, núm. 12 de Borriana. A aquest efecte se'ls insta perquè faciliten a aquest ajuntament la seua escriptura de propietat o nota simple del Registre de la Propietat, que permeta la correcta identificació registral de les parcel·les afectades i els propietaris o titulars de drets reals i interessos econòmics directes.  
  
La documentació pot aportar-se els dies hàbils en horari de 09.00 a 14.00 hores, en el Negociat d'Ordenació del Territori, Urbanisme i Patrimoni situat a la planta tercera de la casa consistorial, a la plaça Major, núm. 1, de Borriana; o en l'adreça de correu electrònic yjroainye@dxauhmxs.pm  
Tercer. Dins del tràmit de consultes, sol·licitar un informe a les empreses subministradores d'aigua, energia elèctrica, gas, telefonia i telecomunicacions que puguen resultar-ne afectades, i remetre una còpia del projecte d'urbanització en format digital, i concedir un termini de quaranta-cinc dies, comptadors des de la recepció, perquè puguen examinar la documentació i formular les observacions que estimen convenients.  
Quart. Remetre al Servei Territorial de Castelló de la Conselleria d'Educació, Cultura i Esport l'estudi arqueològic presentat per Eliseo Pla Ramírez, SL, en data 16 de maig de 2016 (RE 15614), als efectes de l'aprovació, si escau, d'aquest i de l'establiment de les cauteles arqueològiques definitives que cal realitzar-hi, d'acord amb l'article 62 de la Llei 4/1998, atés que la unitat d'execució La Marina, núm. 12, de Borriana es troba dins de l'àmbit de protecció del bé d'interés cultural masia fortificada Torre de Calatrava.  
  
Cinqué. Contra la present resolució, com a acte de tràmit que no posa fi a la via administrativa, no es pot interposar cap recurs. Sense perjudici que puga interposar-se el que s'estime pertinent.»  
  
Borriana, 17 d'octubre de 2019.- L'alcalde accidental (D 11.10.2019): Vicente Aparici Juan.